als_Latn dik_Latn sag_Latn
SHPËRNDARJE
Kryetari i Mitrovicës së veriut Goran Rakiq, ka kërkuar të premten nga Qeveria në Prishtinë dhe nga Agjencia Kosovare e Privatizimit (AKP), që urgjentisht ta ndalojë privatizimin e paralajmëruar të aseteve të NT “Lux”, duke paralajmëruar njëkohësisht se “Kosovska Mitrovica”, me të gjitha forcat që ka do ta pengojë privatizimin e aseteve të kësaj ndërmarrjeje”, duke e cilësuar atë “grabitje” e pronës së huaj.
Njëkohësisht, ai ka tërhequr vërejtjen se nëse ndodh ky privatizim do të prishet marrëveshja e koalicionit mes Listës “Srpska” dhe PDK-së e LDK-së, sepse, sipas tij, në marrëveshje janë dakorduar që të ndalohet me këtë lloj privatizimi.
Sipas Goran Rakiqit, AKP-ja, më 9 mars ka njoftuar Komunën dhe punëtorët e objekteve, të cilat dëshiron t’i privatizojë deri në fund të marsit dhe të shpallë tenderin për privatizimin e nëntë objekteve të “Lux”-it, me çka numri i objekteve të kësaj ndërmarrjeje shoqërore për privatizimin në 10 vjetët e fundit ka arritur në rreth 30. Lokalet ndodhen në qendër të Mitrovicës së veriut në rrugët “Kral Petar I”, “Osllobogjenje” dhe “Ivo Llolla Ribar”.
“I njoftojmë qytetarët tanë se Agjencia Kosovare e Privatizimit vazhdon me privatizimin e padrejtë të objekteve të ‘Lux”-it në qytetin tonë, ndërsa nga pushteti i Prishtinës dhe AKP-ja kërkojmë që urgjentisht ta ndalin aksionin”, ka thënë Rakiq në një komunikatë për medie. “Ia tërheq vërejtjen opinionit se bëhet fjalë për një presedan juridik të rrezikshëm, që përsëritet sipas të njëjtit skenar edhe te shumë ndërmarrje dhe objekte në Kosovë e Metohi, përfshirë edhe qytetin tonë. Në pyetje është grabitja e pasurisë dhe pronës së huaj dhe shitja e të mirave materiale, duke injoruar strukturat e rregullta të pronës, e të cilat i udhëheq pushteti në Prishtinë. Në vepër kemi ndërrim të fakteve me informata të pavërteta dhe me spekulime”, thuhet në komunikatën e Rakiqit.
Ai ka ripërsëritur, se me privatizimin “ilegal” të aseteve të “Lux”-it, thjesht dhe në mënyrë direkte rrezikohet marrëveshja e koalicionit që është arritur në dhjetor në mes të Listës “Srpska” dhe partive qeverisëse në Prishtinë, PDK e LDK.
“Ndonëse me këtë marrëveshje është precizuar se çështja e privatizimit nuk guxon të realizohet në mënyrë të njëanshme dhe që privatizimi të stopohet, kjo nuk ka ndodhur. Nga Prishtina janë përkujdesur që në mënyrë perfide ta përfundojnë punën e ndryshimit të strukturës së pronësisë në kohën e vakuumit politik të funksionimit të Parlamentit, por edhe të institucioneve të Prishtinës, që ka ndodhur si rezultat i asaj që Lista “Srpska”, në shenjë proteste, për shkak të prishjes së marrëveshjes së koalicionit, para një kohe ka ngrirë pjesëmarrjen në to”, ka thënë Rakiq.
Kryetari i komisionit të Jashtëm në Kuvendin e Kosovës, Enver Hoxhaj, në një emision në "Top Channel",...
Ka më shumë që shtatë muaj që familja Gjinovci nga Drenasi janë në pritje për të drejtën që...
Ambasadori i Shqipërisë në Turqi në një intervistë në Turqi, Genci Muçaj, botuar nga gazeta “Eurazia...
Autoritetet në rajonin gjysmë-autonom kurd të Irakut kanë thënë se militantët e Shtetit Islamik (IS) kanë...
Në repartin e Infektimeve në Qendrën Shëndetësore në Vranjë katër persona janë hospitalizuar për...
Ministria e Brendshme e Maqedonisë vazhdon me shkeljet skandaloze të parimit kushtetues për përfaqësimin e drejtë dhe...
Ministri i Punëve të Jashtme të Serbisë, Ivica Daçiq, për agjencinë beogradase të lajmeve...
I ngarkuari me punë i qeverisë së Gjermanisë për Europën Juglindore, Turqinë dhe shtetet e EFTA-s, Ernst Wolfgang...
Kryeministri i Kosovës, Isa Mustafa thotë se Bordi i AKP-së do të kompletohet dhe funksionalizohet gjatë muajit...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn